Euroopa Liidu Teataja L 178 , 17/07/2003 Lk 0023 - 0023



Euroopa Parlamendi ja nõukogu direktiiv 2003/52/EÜ, 18. juuni 2003, millega muudetakse direktiivi 95/2/EÜ lisaaine E 425 (Rivieri titaanjuur) kasutustingimuste osas (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 95, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] toimides asutamislepingu artiklis 251 sätestatud korras [3] ning arvestades järgmist: (1) Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta [4] lubatakse lisaainet E 425 (Rivieri titaanjuur) kasutada teatavatel tingimustel. (2) Komisjon on võtnud meetmed, et ajutiselt peatada lisaainet E 425 (Rivieri titaanjuur) sisaldavate marmelaadikapslite turuletoomine, mida peetakse ohtlikuks, kuna need põhjustasid kolmandates riikides mitme lapse ja vanuri lämbumissurma. (3) Mõned kapslites marmelaadi tootjad teatavad ohust inimeste tervisele pakendile kinnitatava hoiatuse abil, rõhutades ohtu lastele ja vanuritele. (4) Siseriiklikul tasandil meetmeid võtnud liikmesriikide antud teabe alusel võib tõdeda, et lisaainet E 425 (Rivieri titaanjuur) sisaldav kapslites marmelaad on eluohtlik. Lisaks toodete kujule ja suurusele on Rivieri titaanjuure keemilised ja füüsikalised omadused põhjus, miks kapslites marmelaad põhjustab tõsist ohtu inimeste tervisele. (5) Kõnealusel juhul ei ole märgistamise abil hoiatamine küllaldane inimeste, eriti laste tervise kaitsmiseks. (6) On tarvis muuta lisaaine E 425 (Rivieri titaanjuur) kasutustingimusi pastilaa-marmelaaditoodetes, sealhulgas kapslites marmelaadis. (7) Seetõttu tuleks vastavalt muuta direktiivi 95/2/EÜ, ON VASTU VÕTNUD KÄESOLEVA DIREKTIIVI: Artikkel 1 Direktiivi 95/2/EÜ IV lisa real E 425: Rivieri titaanjuur: i) Rivieri titaanjuure kummi ii) Rivieri titaanjuure glükomannaan asendatakse tekst "Üldiselt toiduainetes (v.a artikli 2 lõikes 3 osutatud)" tekstiga "Üldiselt toiduainetes (v.a artikli 2 lõikes 3 osutatud ja pastilaa-marmelaaditoodetes, sealhulgas kapslites marmelaadis)". Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid enne 17. jaanuari 2004. Liikmesriigid teatavad neist viivitamata komisjonile. Kui liikmesriigid need meetmed vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub Euroopa Liidu Teatajas avaldamise päeval. Artikkel 4 Käesolev direktiiv on adresseeritud liikmesriikidele. Luxembourg, 18. juuni 2003 Euroopa Parlamendi nimel president P. Cox Nõukogu nimel eesistuja G. Drys [1] EÜT C 331 E, 31.12.2002, lk 124. [2] EÜT C 85, 8.4.2003, lk 39. [3] Euroopa Parlamendi 11. veebruari 2003. aasta arvamus (Euroopa Liidu Teatajas seni avaldamata) ja nõukogu 19. mai 2003. aasta otsus. [4] EÜT L 61, 18.3.1995, lk 1. Direktiivi on viimati muudetud direktiiviga 2001/5/EÜ (EÜT L 55, 24.2.2001, lk 59). --------------------------------------------------